# Vammaisten henkilöiden oikeuksien neuvottelukunta VANE

Kokous 4/2022

**Aika perjantai 18.11.2022 klo 9.00-11.26  
Paikka Teams-kokous**

**Jäsen Henkilökohtainen varajäsen**Huhta Jaana, pj. (x) STM  
Alanne Kaisa, vpj. (x) Vammaisfoorumi ry  
Labba Oula-Antti (x) OM Nousiainen Katriina (-) OMMäki-Lohiluoma Juho (x) Elinkeinoelämän Poikonen Piritta (-) Finanssiala ry keskusliitto EK Spolander Mia (x) UM Saares Aurora (-) UM  
Gustafsson Henrik (x) Vammaisfoorumi ry Gustafsson Ulf (-) Vammaisfoorumi ry  
Jääskeläinen Marko (x) Vammaisfoorumi ry Rasa Jukka (-) Vammaisfoorumi ry  
Kokko Sari (x) Vammaisfoorumi ry Jakobsson Matthias (-) Vammaisfoorumi ry  
Maijala Juha-Pekka (-) YM Kilpelä Niina (x) YM  
Ekroth Anne (-) OKM Piispanen Toni (-) OKM  
Westerlund Andrea (x) Vammaisfoorumi ry Rautiainen Satu (-) Vammaisfoorumi ry  
Pukki Heta (x) Vammaisfoorumi ry Tuokko Riitta-Maija (-) Vammaisfoorumi ry  
Sariola Jukka (x) Vammaisfoorumi ry Metsävainio Katja (-) Vammaisfoorumi ry  
Tiensuu Alli (x) SAK ry Sahamies Miika (-) Akava ry  
Keyriläinen Marianne (-) TEM Haavisto-Vuori Päivi (x) TEM  
Viemerö Jaana (-) Kuntaliitto Vogt Ellen (x) Kuntaliitto  
Åkermarck Mikael (x) LVM Uusitalo Eveliina (-) LVM  
Heikkonen Merja (x) VANE/STM  
Hoffrén Tea (x) VANE/STM  
Päivärinta Meri (-) VANE/STM  
Mustonen Lotta-Kaisa (x) VANE/STM

**Pysyvät asiantuntijat**Ahola Sanna (x) Ihmisoikeuskeskus  
Hirvasvuopio Janne (-) Saamelaiskäräjät  
Katsui Hisayo (-) Helsingin yliopisto  
Lepistö Jari (x) SM  
Lindqvist Gunilla (x) Ahvenanmaan maakuntahallitus  
Hakanen Ida (x) STM

Vettenranta Emmi (-) STM  
Mölläri Markku (x) VM  
Nurmi-Koikkalainen Päivi (x) THL

**Kutsuttuna asiantuntijana:**Sukula Seija, erityisasiantuntija, STM

Käsiteltävät asiat

1. Kokouksen avaus

Puheenjohtaja avasi kokouksen klo 9.00. Todettiin seuraava jäsenmuutos, SAKn varsinaisen jäsenen Mikko Laakkosen tilalla on aloittanut Alli Tiensuu.

2. Esityslistan hyväksyminen

Esityslista hyväksyttiin muutoksitta.

3. Edellisen kokouksen pöytäkirjan hyväksyminen (liite 1 ja 2).

Pöytäkirja hyväksyttiin muutoksitta.

4. Kuntoutuksen uudistamisen eteneminen

Kuntoutuksen uudistamisen etenemisestä on tehty syksyn aikana arviointia ja arviointiraportti on valmistunut. Seija Sukula STM:stä esitteli arvioinnin tuloksia.  
  
Kuntoutuksen uudistaminen perustuu pääministeri Marinin hallitusohjelmaan ja taustalla on vuonna 2017 julkaistut kuntoutuskomitean ehdotukset. Raportti keskittyy paljolti työikäisten henkilöiden kuntoutukseen, sillä kuntoutuskomitealla oli paljon ehdotuksia työikäisten henkilöiden kuntoutusta koskien. Raportissa käsitellään myös kaikkia koskevia kuntoutusasioita. Raportissa kuvaillaan tehtyjä toimia ja toimien arviointia on tehty niiltä osin, kun se on raportoinnin aikana ollut mahdollista. Varsinainen vaikutusten arviointi tehdään myöhemmin.   
  
Kuntoutusta kehitetään osana laajempia hankkeita, mutta kuntoutuksella on myös omia kuntoutuksen keittämiskokonaisuuksia, kuten kuntoutuksen tietopohjan kehittäminen ja kuntoutuksen koulutuksen ja tutkimuksen kehittäminen sekä lääkinnälliseen kuntoutukseen ohjautumisen opas.  
  
Ohjelmassa kuntoutusta kehitetään laajasti. Lasten ja nuorten osalta on vielä laajennustarpeita ja työkyvyn tuen tiimit on saatu osaan sote-keskuksista. Ikääntyvien osalta kehitetään kotikuntoutusta kotihoidon osana, mutta myös heille, joilla ei ole kotihoidon asiakkuutta.

Kuntoutuksen tietopohja on laaja kokonaisuus ja linkittyy muihinkin kuin ainoastaan kuntoutukseen liittyviin hankkeisiin ja suunnitteluun. Työ- ja toimintakyvylle pyritään saamaan yhteiset mittarit ja seurantavälineet, jotka palvelisivat asiakasta paremmin. Kehitystyötä testataan kahdeksassa kunnassa ja tarkoituksena on tehdä vuoden 2022 loppuun mennessä työ- ja toimintakyvyn tiekartta. Kela julkaisee vuosittain hyödyn ja vaikuttavuuden arviointiraportteja ja näiden pohjalta kehittää omaa toimintaansa eteenpäin.  
  
Kuntoutusta pyritään yhä kehittämään monilta osin, etäkuntoutusta on otettu yhä laajemmin käyttöön, erityisesti COVID-19 pandemian aikana. Lasten ja nuorten osalta taas kuntoutuksessa kehitetään erityisesti neuropsykiatrisia palvelupolkuja, lapsiperheiden, lasten ja nuorten kuntoutuksen tarpeiden tunnistamista ja monialaista yhteistyötä. Lapsiperheiden osalta on suunnitteilla ensitietosuositus. Nuorten osalta erityisesti painopisteenä on matalan kynnyksen palvelut, mielenterveyspalvelut sekä IPS-valmennus. Kelan kautta nuoret pääsevät ammatilliseen kuntoutukseen matalalla kynnyksellä ilman diagnoosia.  
  
Työikäisten osalta komitealla oli paljon ehdotuksia ja tuloksia on siten myös enemmän. Työkykyjohtamista on kehitetty työkykyohjelmassa. Työhyvinvoinnin seuraamiseen on kehitetty verkkopohjainen työkalupakki, jossa jokainen voi käydä arvioimassa työhyvinvointiaan, löytyy [täältä](https://hyvatyo.ttl.fi/mielityo/). Tämä on arvokas työkalu sekä työnantajalle että työntekijälle. Myös työterveysmallia on kehitetty ja työfysioterapeutit ovat tulleet työterveyshuollon ammattihenkilöiksi. Työterveysmalliin kuuluu myös TYÖOTE-mallin käyttöönotto. Uudet sairauspäivärahan tarkistuspisteet on otettu käyttöön 1.1.2022. Työikäisten osalta muilla ministeriöillä on omat vastuualueensa, Työ- ja elinkeinoministeriö on osaltaan huolehtinut pohjoismaisen työvoimapalvelumallin kehittelystä. Tämän lisäksi osana TE 2024 -uudistusta tuliesitys monialaisesta yhteistyöstä, enää ei edellytetä pitkäaikaistyöttömyyttä.  
  
Kela kehittää jatkuvasti ammatillista kuntoutusta, niin ikääntyvän työväestön osalta, kuin opiskeluvalmennuksen, maahanmuuttajien ammatillisen koulutuksen ja Kelan koulutuskokeilun osalta. Osasairauspäivärahan ja kuntoutuspäivärahan kehittämistä koskeva hallituksen esitys on tulossa voimaan 1.1.2023.   
  
Ikääntyvien kuntoutus osana Ikä-ohjelmaa painottuu hyvin pitkälti etä- ja kotikuntoutuksen mallien kehittämiseen. Osalla hyvinvointialueista on jo selkeät mallit, osalla ne ovat vielä kehitteillä. Erilaisia kuntoutuksen malleja on mm. monialainen kotikuntoutus, arvioiva kotikuntoutusjakso, ennaltaehkäisevä kotikuntoutusjakso, jota parhaillaan pilotoidaan.  
  
Kuntoutuspalveluiden järjestämistä kehitetään monin tavoin. Joulukuussa valmistuu opas lääkinnälliseen kuntoutukseen ohjautumisesta ja apuvälineiden luovutusperusteiden päivitys ensi vuoden puolella. Monikanavarahoituksen purkamista on myös valmisteltu.

Opetus- ja kulttuuriministeriön kanssa yhteistyössä on aloitettu 2021 kuntoutuksen koulutuksen ja tutkimuksen kuntoutusfoorumi (lisää [täältä.](https://api.hankeikkuna.fi/asiakirjat/90d774f1-6f16-4b5f-881b-709dac418d75/29698060-f6bf-4041-b776-6d446fb27446/RAPORTTI_20220119114212.pdf)). Nykytila on jo julkaistu ja suositukset julkaistaan 2023 vuoden puolella.  
  
Kuntoutuksen tulevaisuuteen vaikuttavat ikääntyvä väestö, sekä ikääntyvän väestön epätasainen jakautuminen maassamme, yhteiskunnalliset muutokset, työelämän muutokset, elintavat, liikkumattomuus ja päihteet, lääketieteen ja tutkimuksen kehittyminen, vaikutusten seurannan kehittyminen, kuntoutumisen paradigmamuutos ja painottuminen avokuntoutukseen sekä ihmisten eri toimintaympäristöihin.   
  
Ehdotuksia tuleville vuosille ovat:  
1) Vastuutyöntekijämallin käyttöönoton laajentaminen  
2) Monialaisen yhteistyön kehittäminen  
3) Työ- ja toimintakykytieto palvelujärjestelmän tukena  
4) Lasten ja nuorten kuntoutuspalveluiden kehittäminen  
5) Työikäisten kuntoutuspalveluiden kehittäminen  
6) Ikäihmisten kuntoutuspalveluiden kehittäminen  
7) Kuntoutuksen koulutus ja tutkimus  
8) Palvelujärjestelmän kehittäminen  
9) Sosiaaliturvan uudistaminen  
  
Keskustelussa nousi esille työnhaun pohjoismainen malli, ovatko ihmiset päässeet nyt paremmin kuntoutukseen. Koottua tietoa ei aiheesta vielä ole, linkkinä [seminaari](https://stm.fi/kuntoutuksen-uudistus), jossa aiheesta on keskusteltu. Työttömiä voi ohjautua työterveyspalveluihin paremmin työnhaun kautta, mikäli palvelu saadaan toimimaan. Myös Kelan vaativa lääkinnällinen kuntoutus herätti keskustelua, onko tosiasiallinen kuntoutuksen määrä laskenut, vaikka myönteisten päätösten määrä näyttää kasvaneen. Tässä voi olla kyse paradigman muutoksesta. määrä ei välttämättä kasvata vaikuttavuutta, vaan arjen aktiivisuus. Myös kuntoutuksen määritelmästä keskusteltiin, se sisältää myös ylläpitävän kuntoutuksen, ei vain toimintakyvyn paranemista. Määritelmä on sama kuin kuntoutuksen komitealla. Hyvinvointialueiden ohjausta on kuntoutuksen osalta tehty erityisesti THL:n kanssa yhteistyössä. Keskusteltiin myös Kelan rekisteröintimenettely mahdollisesta soveltamisesta tulkkauspalveluissa. Tulkkaus voisi olla yksi laajennussuunta, mutta edellyttäisi lain muutoksia ja keskustelua.

Päätös: VANE kävi asiasta keskustelun ja merkitsi kuullun tiedoksi (diat liitteessä 3).

5. Ministeriöiden ja muiden sidosryhmien kuulumiset

Ministeriöiden edustajat esittelivät oman hallinnonalansa ajankohtaiset kuulumiset, erityisesti hallitusohjelman ja VANEn toimintaohjelman toimeenpanoon liittyvät, vammaisten ihmisten näkökulmasta keskeiset asiat. Muut sidosryhmät kertoivat myös ajankohtaisia kuulumisia.  
  
Työ- ja elinkeinoministeriö (Haavisto-Vuori Päivi):  
Työkykyohjelman päätöstilaisuudenlinkki täältä. Työkykyohjelman arvioinnista, tehdään kokonaisarviointi, vaikka STM:llä on oma seurantatutkimuspari. TEMin käynnistämän arvion tekee Owal Group yhdessä Kuntoutussäätiön ja Mikko Kesä Oy:n kanssa. Lähtökohtana on työkykyohjelman tavoitteet. POMA nousi esille, vaikka siinä ollaan alkuvaiheessa, asiakaspalvelujärjestelmää seurataan ovatko kontaktointi ja haastattelut lisääntyneet. Kuntoutuspolkuihin liittyen syytä pitää esillä työkykykoordinaattorimallia. Hyvä uutinen on, että työkykykoordinaattorirahoitus on jatkumassa.

Ympäristöministeriö (Kilpelä Niina):  
Ympäristöministeriö asettaa määräaikaisen esteettömyystyöryhmän (1.12.22-31.3.2023), jonka tehtävänä on muodostaa rakennetun ympäristön esteettömyyden tilannekuva ja tehdä ehdotuksia lainsäädännön kehittämiseksi ja muiksi toimenpiteiksi. Nimeämispyynnöt on lähetetty sidosryhmille ja työryhmä kokoontuu ensimmäisen kerran näillä näkymin 2.12.

Oikeusministeriö (Labba Oula-Antti):  
Yhdenvertaisuuselimiä koskevan direktiivin antaminen on myöhästynyt, siitä ei vielä ole uutta tietoa. Yhdenvertaisuuslakia koskeva työelämä- ja tasa-arvovaliokunnan mietintö valmistui 17.11.2022 <https://www.eduskunta.fi/valtiopaivaasiakirjat/TyVM+14/2022>.

VANE:n kokouksessa 23.9.2022 esitettiin kysymys pysäköinnin valvonnasta annetun lain muuttamista tähtäävän lakialoitteen tilanteesta. Oikeusministeriö on 30.6.2022 päivätyssä vastauksessaan kirjalliseen kysymykseen yksityisen pysäköinninvalvonnan muuttamiseen tähtäävän lakialoitteen LA 38/2019 vp toteutumisesta todennut mm. seuraavaa:   
*Lakivaliokunnalle antamissaan vastauksissa todetun mukaisesti oikeusministeriö katsoo, että pysäköinninvalvonnasta annettuun lakiin liittyy päivitystarpeita muun muassa sen johdosta, että laissa viitataan 1.6.2020 kumottuun tieliikennelakiin ja siinä nojaudutaan yksityisen alueen käsitteeseen, jota uudessa tieliikennelaissa (729/2018) ei enää käytetä. Asiaan kytkeytyy myös tarve tarkastella maastoliikennelakia (1710/1995), jota ei pysäköinnin osalta uudistettu samanaikaisesti tieliikennelain kanssa.  
  
Pääministeri Sanna Marinin hallituksen hallitusohjelma ei sisällä kirjausta pysäköinninvalvontaa koskevan lainsäädännön uudistamiseksi tällä hallituskaudella eikä tähän liittyviä säädöshankkeita ole vireillä oikeusministeriössä. Päivitystarpeita selvitetään resurssien salliessa yhteistyössä liikenne- ja viestintäministeriön, ympäristöministeriön ja sisäministeriön kanssa.*

Keskustelussa täsmennettiin vielä, että yhdenvertaisuuslain valiokuntamietinnössä ei ole radikaaleja muutoksia, valiokunta on ehdottanut hallituksen esityksen viemistä eteenpäin eduskunnan käsittelyyn. Keskustelussa pohdittiin sitä, että lakivaliokunnalta ei oltu pyydetty lausuntoa asiassa.  
  
Liikenne- ja viestintäministeriö (Åkermarck Mikael):  
Marraskuun alussa julkaistiin selvitys matkaketjujen saavutettavuudesta. Selvityksen mukaan matkaketjujen fyysistä saavutettavuutta sekä matkaan liittyvän esteettömyystiedon saatavuutta tulisi parantaa, selvitys löytyy [täältä](https://www.lvm.fi/-/selvitys-joukkoliikenteen-matkaketjujen-saavutettavuudessa-parantamisen-varaa-1856984).

Selvityksessä erilaisiin vammaisryhmiin kuuluvat matkustajat kokeilivat joukkoliikenteen matkaketjua ja matkan varaamista. Kokeilumatkan aikana matkustajat käyttivät sekä lähi- että kaukoliikenteen palveluita tarkoituksenaan simuloida arkista tilannetta. Kokeilumatkat paljastivat merkittäviä saavutettavuuspuutteita useissa osissa matkaketjua. Erityisesti saavutettavuustiedon hajanaisuus ja puutteellisuus aiheuttivat haasteita

LVM tulee esittelemään selvityksen tuloksia ja käymään keskusteluja alan toimijoiden kanssa ja tunnistamaan ongelmat. Lisäksi selvityksen tuloksi käytetään L12 esteettömyystyöryhmän työssä hyödyksi esteettömyyden kansallisen tilakuvan valmistelussa.

Kotka-Kouvola välin ostoliikenne on esteellinen, koska kalusto vanhentunutta ja osa laitureista esteellisiä. Bussikorvaamisia vaatinut ratatyö valmistunut. Aloitetaan 5kk järjestely, jonka avulla nähdään kysyntä ja lopulta tarvittava rahoituksen taso. Tarkoitus saada pysyvä järjestely aikaiseksi, ainakin siihen saakka, että noin 2025 käyttöön tulee uutta kalustoa (SmX hankinta) ja alueen infrastruktuuri saadaan esteettömäksi. VR on käynyt keskusteluja tästä mm. alueen vammaisneuvostojen kanssa.  LVM käynyt yhdenvertaisuusvaltuutetun kanssa järjestelyä myös läpi.

Traficom jatkaa Nelonen-kanavan tekstityspalvelun laadun seurantaa. Traficomin tehtävänä on edistää esteettömien mediapalvelujen tarjontaa erityisryhmille. Virasto on aiemmin kesällä antanut huomautuksen Sanoma Media Finland Oy:lle laatuvelvoitteen rikkomisesta. Traficom on tavannut Sanoma Media Finland Oy:n edustajia asian käsittelyssä ja Traficomille on esitelty tekstityssovelluksen uutta versiota kahden lyhyen ohjelmanäytteen osalta. Traficomin näkemyksen mukaan Sanoma Media Finland Oy:n käyttämä uusi sovellusversio tuottaa aiempaa huomattavasti parempilaatuista ohjelmatekstitystä. Traficomin alustavan arvion mukaan se ei kuitenkaan edelleenkään näyttäisi ainakaan esimerkkinäytteiden perusteella täyttävän ohjelmatekstityksen laadulle asetettua vaatimusta riittävästä selkeydestä ja ymmärrettävyydestä. Sen perusteella virasto käynnistää uuden laatuarvioinnin loppuvuodesta.

Esteettömyysdirektiivin kansallisen lainsäädännön käsittely on viivästynyt ja nähtäväksi jää, saadaanko voimaan tänä vuonna. Jatkotyön vetovastuu siirtyy LVM:lle.

Sisäministeriö (Lepistö Jari)  
Pelastustoimi siirtyy osaksi hyvinvointialueita ensi vuoden alusta. Pelastustoimen palveluita on tuotettu alueellisina 2004 alkaen, joten toimiala siirtyy uuteen organisaatioon vähäisin muutoksin. Pelastustoiminnan, onnettomuuksien ehkäisyn ja varautumisen palveluita tuotetaan entiseen malliin vuoden vaihteen muutoksesta huolimatta.

Pelastuslain uudistus etenee eduskunnassa. Kotien asumisturvallisuuteen liittyen palovaroittimien huolehtimisvelvoite määritellään selkeämmin rakennuksen omistajan vastuulle. Esimerkiksi taloyhtiöissä omistajan tehtävä on huolehtia asuntojen palovaroittimien riittävästä määrästä ja toimivuudesta. Huoneiston haltijalle jää ilmoitusvelvollisuus palovaroittimien mahdollisista vioista.

Sisäministeriön valmistelema arpajaislainsäädäntö etenee eduskuntaan. Uuden arpajaislain myötä Veikkauksen rahoitusta ei johdeta jatkossa enää suoraan järjestötoimintaan, vaan valtion yleiskatteiseksi tuloksi. Esim. STEA on hyötynyt aiemmin Veikkauksen voittovaroista ja jatkossa valtio huolehtii STEA:n pääomituksesta.

Sisäministeriö on osaltaan mahdollistanut pelastustoimialan vuorovaikutuksen lisääntymistä vammaisten asioihin liittyvissä kysymyksissä. Viime viikolla Vammaisfoorumin edustajat vierailivat pelastuslaitosten kumppanuusverkoston kokouksessa keskustelemassa vammaisten turvallisuuteen liittyvistä asioista. Yhteinen toteamus oli, että keskustelu oli tarpeellinen ja sitä pyritään jatkamaan tulevaisuudessa.

Valtiovarainministeriö (Mölläri Markku):  
On julkaistu uusi mielenkiintoinen julkaisu nuorille kunnista ja hyvinvointialueista talouskokonaisuutena. Vaikka julkaisu on tehty nuorille, on sen levittäminen kuitenkin eri kanavissa kannatettavaa, muutamia pieniä asiavirheitä julkaisussa on kuntien koossa. Lisää julkaisusta [täältä](https://julkaisut.valtioneuvosto.fi/bitstream/handle/10024/164442/Tietoa%20julkisesta%20taloudesta%20ja%20lasten%20mielipiteit%c3%a4%20julkisten%20varojen%20k%c3%a4yt%c3%b6st%c3%a4.pdf?sequence=2&isAllowed=y).

Sosiaali- ja terveysministeriö (Huhta Jaana):  
Vammaispalvelulaki on nyt eduskunnan käsittelyssä, aikataulujen suhteen on ruuhkaa, toivotaan kuitenkin parasta. Itsemääräämisoikeuslain kokonaisuuden valmistelu jatkuu, viikolla 45 oli seurantaryhmän kokous. Alatyöryhmät ikääntymisen, muistisairaiden ja lasten osalta ovat olleet hyvin aktiivisia työssään. Riitta Kuusisto on valmistellut ikääntymisen ja muistisairaiden osalta, Virve Toiviainen taas lasten osalta. Selvitystyö lasten itsemääräämisoikeuden osalta jatkuu ja pykäliä hahmotellaan aikaisempien luonnosten pohjalta. Tällä hetkellä näyttää siltä, että valmistelutyö etenee hallituksen esityksen valmisteluun ja saadaan seuraavan hallituskauden lainsäädäntöohjelmaan.

Tällä hallituskaudella on saatu eteenpäin vielä laki potilas- ja asiakasvastaavista (HE 300/2022). Olennaista myös huomioida, että laki sosiaali- ja terveydenhuollon valvonnasta (HE 299/2022) on merkittävä uudistus ja se edistyy aikataulun mukaisesti. Julkisen ja yksityisen sektorin palveluntuotannot tulisivat lain seurauksena samalle viivalle ja rekisteröintimenettely olisi samanlaista. Koko sosiaali- ja terveydenhuollon valvonta siirtyisi valvontalakiin, tällä hetkellä se on järjestämislaissa ja sosiaalihuoltolaissa.  
  
Helsingin yliopisto (Katsui Hisayo):  
Helsingin yliopiston vammaisinkluusion teemavuoden loppuseminaari pidetään 2.12. klo.9-11 Metsätalossa (Unioninkatu 40, salissa 4, ja hybridi) yhteistyössä Vammaisfoorumin ja Suomen Vammaistutkimuksen seuran kanssa. Ilmoittautuminen tästä linkistä: <https://elomake.helsinki.fi/lomakkeet/120173/lomake.html>

Pohjoismaiden vammaistutkimuksen verkosto, Nordic Network of Disability Research järjestää konferenssin Reykjavikissa 10-12 toukokuussa 2023. Vammaistutkimuksen seura päätti järjestää kansallisen vammaistutkimuksen konferenssin kesällä 2023, luultavasti elokuussa, kuten yleensäkin.

Vuonna 2025 on Suomen vuoro järjestää pm-konferenssi. Alustavasti 7-9. toukokuussa 2025 Helsingin yliopistossa. (save the date) Yhteistyöideoita ottaisin vastaan mielelläni: [hisayo.katsui@helsinki.fi](mailto:hisayo.katsui@helsinki.fi)

THL (Nurmi-Koikkalainen Päivi):  
Vammaispalvelujen käsikirjassa uusia sivuja esimerkiksi harvinaissairauksista.  
Käsikirjassa myös uutiskirje, johon kannattaa käydä tutustumassa. Vammaispalvelujen neuvottelupäivät 9.- 10.2.2023. Verkostoituvat vammaispalvelut jälleen seuraavan kerran 2.12 ja 15.12. Linkki löytyy THL:n tapahtumakalenterista, jossa myös tietoa tulossa olevasta tilastotapahtumasta 20.12.22. THL raportoi vammaisuus 2022 tilanteesta tuolloin. Tulossa sosiaalityölle suunnattu kysely, ja tätä kannattaa pitää silmällä. Tiedot siihen löytyvät vammaispalvelujen käsikirjasta.

Päätös: VANE kävi keskustelun ajankohtaisista asioista ja merkitsi kuullun tiedoksi.

6. Työryhmien kuulumiset

VANEn työryhmäedustajat esittelivät työryhmien ajankohtaiset kuulumiset tämän hetkisten edustusten mukaisesti:

\*THL: Vammaispalvelujen käsikirjan toimituskunta/Merja Heikkonen, seuraava kokous 23.11.:Viikolla 47 on seuraava kokous silloin esillä ovat ensimmäiset uuteen vammaispalvelulakiin liittyvät tekstit. Harvinaissairauksiin liittyvää uutta materiaalia on tullut. Seuraavassa kokouksessa keskitytään kuitenkin vammaispalvelulain teksteihin.   
\*VM: Digitalisaation edistämisen ohjelman lainsäädännön soveltamisen ja edistämisen työryhmä/Merja Heikkonen, seuraava kokous 14.12.:Työryhmä on työnsä loppuvaiheessa, loppuraportti on nyt katselmoitavana ja tämän jälkeen loppuraportti lähtee lausuntokierrokselle.

\*STM: Lääkinnällisen kuntoutuksen apuvälineiden luovutusperusteiden kehittämis- ja koordinointiryhmä (VN 4672/2021)/Merja Heikkonen, useita kokouksia marraskuussa: Luovutusperusteiden päivitys on lähdössä lausunnoille viikolla 47. Julkistaminen pidetään 1.2.2023. Luovutusperusteisiin ei ole liitetty ehdotusta apuvälineasetuksen ja terveydenhuoltolain muutoksista. Muistio jää siltä osin odottamaan seuraavaa hallituskautta.

\*STM/pysyvä asiantuntija: Asiakkaan ja potilaan itsemääräämisoikeuden vahvistamisen seurantaryhmä (VN/18216/2021)/Merja Heikkonen, kokous 11.11.: Kokouksessa käsiteltiin ikääntyneiden ja muistisairaiden itsemääräämisoikeuteen liittyvää soveltamisalaa, selvitystyötä on tehnyt Riitta Kuusisto.  
\*STM: Sosiaali- ja terveydenhuollon ja pelastustoimen uudistuksen toimeenpanon sidosryhmäverkosto/varsinainen edustaja Sari Kokko, varaedustaja Marko Jääskeläinen, seuraava kokous on 25.11.: Marko Jääskeläinen osallistuu tähän kokoukseen.

Kokouksen asialistalla ovat: toimeenpanon tilannekuva, toimeenpanon kansallisen viestinnän kokonaisuus sekä yhdyspintayhteistyö kuntien ja hyvinvointialueiden välillä. Vuoden 2023 kokousaikoja ei ole vielä tiedossa. Syyskuun kokouksessa puhuttiin tilannekuvasta ja eri alueiden tilanteista. Vammaispalvelujen osalta esillä olivat vammaispalvelupäätökset ja niiden voimassaolo vuoden vaihteen jälkeen. Myös alueelliset vammaisneuvostot olivat esillä puheenvuoroissa, osassa on ollut jo järjestämiskokouksia ja osassa ei ole vielä nimetty. Väliraporttia ollaan työstämässä. Tällä hetkellä työskentely sosiaaliturvakomiteassa painottuu kansanedustajien keskusteluun. Muutamia kokouksia vielä tiedossa ennen välimietinnön jättämistä.

\*Selkokielen neuvottelukunta 2022-2024/Merja Heikkonen, kokous 16.11.: Kokouksessa käsiteltiin selkokuvien ohjeistusta, sekä kriisiselkoviestinnän mallin valmistelua.

\*OM: Syrjinnän seurannan asiantuntijaryhmä/varsinainen edustaja Henrik Gustafsson, varadustaja Tea Hoffren: varsinainen edustaja ei ollut päässyt kokoukseen.  
\*OM: Julkishallinnon vahingonkorvausvastuu –työryhmän seurantaryhmä, Merja Heikkonen, kokous 8.11.: Joulukuun loppuun mennessä julkishallinnon vahingonkorvausvastuu työryhmän työn tulisi olla valmis. Vahingonkorvauslakiin ei esitetä muutoksia. Sosiaalipalveluihin liittyvät vahingonkorvaukset esimerkiksi olisivat sektorikohtaista lainsäädäntöä. Toinen iso kokonaisuus, jota kokouksessa on käsitelty, liittyy korvauksiin vääristä rangaistuksista ja näihin on tulossa täsmennyksiä.

Päätös: VANE kävi keskustelun ja merkitsi kuullun tiedoksi.

7. Ajankohtaiset kansainväliset ja EU-asiat

Tea Hoffrén ja Mia Spolander esittelivät ajankohtaiset kansainväliset ja EU-asiat.  
  
Spolander Mia: Suomi oli neljännen kerran YK:n yleismaailmallisessa määräaikaistarkastelussa (UPR) 9.11.2022, ja raportti on annettu vuoden 2022 elokuussa. Suomelle oli esitetty etukäteen kysymyksiä mm. naisten osallistumisesta yhteiskuntaan, mukana kysymyksessä olivat myös vammaiset naiset, vammaisten henkilöiden kohtelu. Suosituksia Suomelle annettiin 229.. Vammaisia henkilöitä koskevat suositukset koskivat CRPD:n toimeenpanon vahvistamista, vammaisten henkilöiden syrjinnän poistamista, haavoittuvien ryhmien kohtaaman vihapuheen ja suvaitsemattomuuden torjumista, terveydenhuoltopalveluiden saatavuutta, mielenterveyslain uudistamista vastaamaan CRPD:tä; mielenterveyspalveluiden käytön leimaavuuden vähentämistä, pakkokeinojen käytön lopettamista, mielenterveyden häiriöistä kärsivien naisten sterilisaation mahdollistavan lainsäädännön kumoamista, vammaisten henkilöiden työelämäosallisuuden edistämistä; työolojen parantamista, nuorten ammatti- ja täydennyskoulutusta, julkisen tiedon ja liikenteen saavutettavuuden parantamista ja naisten osallistumisen edistämistä yksityisellä ja julkisella sektorilla. Hallituksen kanta suosituksiin päätetään tammikuuhun 2023 mennessä kansalaisjärjestöjen kuulemisen jälkeen. Kanta esitetään YK:n ihmisoikeusneuvostolle suullisesti maaliskuussa 2023.  
  
Kaikkinaisen naisten syrjinnän poistamista koskevan yleissopimuksen (CEDAW) täytäntöönpanoa koskeva raportti on annettu 2020, komitea on antanut kirjalliset kysymykset ja niihin on vastattu joulukuussa 2021. Kuulemistilaisuus järjestettiin 11.10.2022.Kuulemisessa oli mukana myös riippumaton tarkkailija eduskunnan perustuslakivaliokunnasta. CEDAW-kuulemisessa Suomea kiiteltiin kehityksestä monelta kantilta, kuten perhevapaauudistus, avioliittolaki, äitiyslaki, turvakotipalveluiden valtionavustus, tasa-arvolain uudistus. Ahvenanmaata on erikseen kiitetty Istanbulin sopimuksen täytäntöönpanosta Ahvenanmaalla ja nollatoleranssista naisiin kohdistuvasta väkivallasta. Suosituksia Suomi sai mm. naisten osallistumisesta ja vaikuttamisesta yhteiskunnassa, naisten taloudellisesta voimaannuttamisesta, COVID-19 pandemiasta ja kestävästä kehityksestä. Tällä kierroksella ei annettu erillisiä suosituksia koskien haavoittuvassa asemassa olevia naisia, kuten saamelaisia, vammaisia henkilöitä tai romaneita, vaan nämä valtavirtaistetaan suosituksiin. Tulevaisuudessa nähdään, kuinka ratkaisu toimii. Raportointi tapahtuu CEDAW komitealle seuraavaksi 2024 lokakuussanopeaan tarkasteluun otetuista aiheista, kuten seksistinen, naisvihamielinen ja muun sukupuolisuuteen liittyvä vihapuhe. Myös YK:n lapsen oikeuksien komitean (CRC) kuuleminen on tulossa ensi vuoden toukokuussa. Tähän liittyvät komitean esittämät kysymykset ovat parhaillaan ministeriöissä vastattavana.  
  
Vammaisyleissopimuksen kuulemiseen liittyen on mahdollista, että kirjalliset kysymykset tulevat syyskuussa 2023 ja kuulemistilaisuus Genevessä mahdollisesti kirjallisten kysymysten saamisen jälkeen vuoden sisällä. Komitea on pahasti ruuhkautunut, joten varmuutta asiasta ei vielä ole.

Hoffrén Tea: EU on myös raportoimassa YK:n vammaiskomitealle. EU on vastaanottanut kesäkuussa komitean kysymykset ja ensi vuoden kevääseen on määräaika vastata kysymyksiin. EU tulee lähestymään kysymysten osalta jäsenmaita, erityisesti jäsenmaiden toimivaltaan kuuluvissa asioissa. EU:n vammaisstrategian seurantaryhmän kokous oli lokakuussa ja eri sektoreilta paljon kerrottavaa. EU:n Vammaisfoorumin osalta on tulossa kommentoitavaksi EU:n vammaisfoorumin ensi vuoden työsuunnitelma ja jäsenmailla on mahdollisuus antaa kommentteja. Järjestöjen näkemyksiä otetaan temaattisiin tapahtumiin, ja kuullaan ministeriöiden ja sidosryhmien jäseniä.

EU järjestää vammaisten päivän tilaisuuden ja sitä on mahdollisuus seurata etänä. Samalla jaetaan esteetön kaupunki palkinto, linkki siihen [tässä](https://ec.europa.eu/social/main.jsp?langId=en&catId=88&eventsId=2031&furtherEvents=yes).   
  
Vammaisstrategian mukaisista aloitteista lippulaiva-aloitteena on vammaiskortti ja sitä ehdotetaan laajennettavaksi kaikkiin jäsenvaltioihin. Vammaiskorttialoite on komission ensi vuoden työsuunnitelmassa. Julkinen konsultaatio kortin kehittämiseen on avautumassa alkuvuonna 2023. Aloite on tarkoitus julkaista ensi vuoden viimeisellä vuosineljänneksellä. Suomi kannattaa vammaiskortin laajentamista, mutta korostaa myös samalla, että se olisi vapaaehtoinen kommunikoinnin apuväline, ja että tilaa tulisi jättää kansallisille ratkaisuille. Tähän on hyvä olla vaikuttamassa varhaisessa vaiheessa Suomi ehdottaa Pohjoismaiseen vammaisneuvoston kokouksessa yhteistä keskustelua vammaiskortista.

Vammaisten ihmisten työllistämistä koskevat neuvoston päätelmät ovat neuvoteltavina ja ne on tarkoitus hyväksyä joulukuussa. Vammaisfoorumin edustajien kanssa keskustellaan EU painopisteistä ja näkemyksistä pian.

Keskustelussa otettiin esille seuraavan toimintasuunnitelman lainvalmistelukysymykset ja EU:n lainsäädännön merkitys  
  
Päätös: VANE kävi keskustelun ja merkitsi kuullun tiedoksi.

8. YK:n vammaisten henkilöiden oikeuksien yleissopimuksen kansallisen toimintaohjelman 2020-23 loppuraportti

VANEn toimintakausi ja samalla myös kansallisen toimintaohjelman kausi päättyy elokuussa 2023. Toimintaohjelman seurannassa todetaan loppuraportista mm.: "Toimintaohjelmakauden lopussa tehdään koko toimintaohjelmakauden seuranta ja laaditaan seurantaraportti. Seurantaraporttia varten selvitetään mahdollisuus suo- rittaa ministeriöiden itsearvioinnin lisäksi ulkopuolinen arviointi ohjelman tavoitteiden ja toimenpiteiden toteutumisesta.". Pääsihteeri on selvittänyt ulkopuolisen arvioinnin mahdollisuutta. Rahoitusta arviointiin ei valitettavasti ole tällä hetkellä saatavissa. VANEn on kuitenkin syytä käydä jo tässä vaiheessa keskustelu loppuraportoinnin toteuttamisesta. Linkit toimintaohjelmaan ja edellisen toimintaohjelman seurantaraporttiin:

[Toimintaohjelma: Oikeus osallisuuteen ja yhdenvertaisuuteen: YK:n vammaisten henkilöiden oikeuksien yleissopimuksen kansallinen toimintaohjelma 2020–2023Linkki](http://urn.fi/URN:ISBN:978-952-00-8459-2)

[Seurantaraportti: YK:n vammaisten henkilöiden oikeuksien yleissopimuksen kansallinen toimintaohjelma (2018—2019)Linkki toiselle sivustolle](http://julkaisut.valtioneuvosto.fi/handle/10024/161768)  
  
Vaikka ulkopuolinen selvitys ennen loppuraporttia ei ole mahdollinen, on kuitenkin toiveissa, että ulkopuolinen selvitys voitaisiin saada seuraavaa toimintasuunnitelmaa varten, sillä edellinen on tehty 2017.   
  
Loppuraportointi on käynnistettävä keväällä ja ministeriöiden tulee arvioida toimintaohjelman toimenpiteiden toteutuminen omalta osaltaan. Pääsihteeri ehdottaa, että hän kutsuu koolle raportointia koskevan käynnistämiskokouksen, jossa sovitaan aikataulusta ja toimintatavoista. Raportti koordinoidaan VANEssa.

Tämä on ensimmäinen tämän muotoinen loppuraportti, joka koskee kokonaista hallituskautta.   
  
Puheenjohtaja kannatti ajatusta toimintaohjelmaa ennen tapahtuvasta selvityksestä. Keskustelussa toivottiin toimenpiteiden vähentämistä.

Päätös: VANE kävi keskustelun seurantaraportin toteutuksesta.

9. Lausunnot ja kuulemiset

Kuulemiset:

\*Liikenne- ja viestintävaliokunta, 7.10.2022: Asia: HE 171/2022 vp Hallituksen esitys eduskunnalle laiksi vaihtoehtoisella käyttövoimalla toimivan ajoneuvon hankinnan sekä ajoneuvon vaihtoehtoisella käyttövoimalla toimivaksi muuntamisen määräaikaisesta tukemisesta annetun lain muuttamisesta

<https://www.eduskunta.fi/pdf/HE+171/2022>,

\*Työ- ja tasa-arvovaliokunta, 19.10.2022: Asia: HE 148/2022 vp Hallituksen esitys eduskunnalle laiksi yhdenvertaisuuslain muuttamisesta ja siihen liittyviksi laeiksi

<https://www.eduskunta.fi/pdf/HE+148/2022>

Jätetään lausumatta:  
\*STM/RONK: Suomen romanipoliittinen ohjelma 2023-2030 (VN/27397/2022), määräaika 31.10.2022  
\*STM: Lausuntopyyntö luonnoksesta hallituksen esitykseksi laiksi sosiaali- ja terveydenhuoltoa ja pelastustoimea koskevan uudistuksen toimeenpanosta ja sitä koskevan lainsäädännön voimaanpanosta annetun lain 59 §:n ja eräiden muiden lakien muuttamisesta, VN/321/2022, määräaika 4.11.22

Päätös: Merkittiin tiedoksi kuulemiset ja lausumatta jätetyt.

10. Ilmoitusasiat

Kuten YK:n vammaisyleissopimuksessa todetaan, jäsenvaltioiden vastuulla on tuottaa saavutettavat versiot sopimustekstistä. Selkokielinen versio on suomenkielisenä puuttunut, mutta sen osalta ollaan nyt loppuvaiheessa.   
  
VANEn nettisivuja on myös uudistettu hyvinvointialueiden osalta, ja sinne on lisätty esimerkiksi usein kysyttyjä kysymyksiä hyvinvointialueiden vammaisneuvostoista.   
  
Kunnallisten vammaisneuvostojen yhteystietorekisteri on nyt ajantasainen ja hyvinvointialueista on kerätty myös yhteystietolistaa. Hyvinvointialueiden yhteystiedot päivittyvät sitä mukaa, kun järjestäytymiskokouksia järjestetään.

11. Seuraavan kokouksen ajankohdan päättäminen  
 Seuraava kokous pidetään helmikuussa 2023. Ajankohta ilmoitetaan myöhemmin:

12. Kokouksen päättäminen  
 Puheenjohtaja päätti kokouksen 11.26.

Jaana Huhta Merja Heikkonen

puheenjohtaja pääsihteeri